Mabalingwe Elephant Lodge is in die Mabalingwe Natuurreservaat in Bela-Bela, Limpopo geleë. Dit is die tuiste van die Groot 5. Die lodge is sowat 1 uur se ry vanaf Pretoria en is ideaal vir 'n naweekwegbreek uit die besige stad.
Dié verblyf het 2 aparte eenhede, 260 A en B. Albei eenhede is oopplan en selfsorg, en bied slaapplek aan 2 gaste elk.
Daar is 'n slaaparea met 2 enkelbeddens of 1 koninggrootte-bed in elke eenheid. 'n En suite-badkamer met 'n stort in eenheid A en stort-oor-bad in eenheid B, toilet en wasbak en 'n leefarea met 'n slaapbank en 'n TV is ook beskikbaar.
Daar is 'n HD dekodeerder met slegs 'n paar kanale.
Linne en badhanddoeke word voorsien, maar gaste moet asb. hul eie swemhanddoeke saambring.
Die kombuisie is toegerus met 'n tweeplaatstoof, 'n mikrogolfoond, yskas, koffie-en teemaakgeriewe, eetgerei en breekware.
Die eenhede het elk hul eie aparte, privaat boma.
Mabalingwe Elephant Lodge is stapafstand vanaf die ontspanningsgeriewe soos die tennis- en muurbalbaan, mini-gholfbaan, swembaddens, winkel en 'n speelarea vir kinders. Dit is slegs 'n rit weg van die restaurant en kroeg af. Daar is oorgenoeg doendinge in die omgewing, soos wildritte, voëlkyk-ritte, die voer van leeus en perdry-safari's. Daar is koue en verhitte swembaddens op die perseel.
Mabalingwe spog met sy eie boskroeg genaamd Kalahari Oasis en dit is 'n heerlike plek waar jy 'n koue drankie kan geniet.